นายกรัฐมนตรี ย้ำกองทัพพร้อมให้ทุกพรรคเข้าหาเสียงในเขตทหาร สนับสนุนกระบวนการประชาธิปไตย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยภายหลังเสร็จสิ้นการประชุมสภากลาโหมถึงกรณีกองทัพถูกจับตาในเรื่องของความเป็นกลางเกี่ยวกับการเลือกตั้งว่า ได้มีการแถลงและพูดไปแล้วว่าต้องสนับสนุนกระบวนการประชาธิปไตยในเรื่องของการเลือกตั้ง เพราะเท่าที่ได้ทราบมาเบื้องต้นการจะเข้าไปในหน่วยทหารก็ไม่ได้ขัดข้องอะไร เพียงแต่ต้องให้ทุกพรรคการเมือง เพื่อไม่ให้มีการได้เปรียบเสียเปรียบกันส่วนความสัมพันธ์ส่วนตัวกับพี่น้องผู้บัญชาการเหล่าทัพ รวมถึงช่วงนี้ต้องมีระยะห่างจากผู้บัญชาการเหล่าทัพชั่วคราวหรือไม่ เพราะเป็นช่วงใกล้เลือกตั้ง นายกรัฐมนตรี กล่าวว่าเป็นคนละเรื่องกัน โตเป็นผู้ใหญ่แล้วจึงไม่ต้องมาบอกกันมาก ยังรักกันดีทุกคนและไม่มีปัญหา เช่นเดียวกรณีที่มีการจับจ้องว่าทหารจะเอียงไปทางนายกรัฐมนตรี เรื่องนี้นายกรัฐมนตรี กล่าวเพียงว่า มีเพียงผุ้สื่อข่าวที่คิดแบบนั้น ก่อนขึ้นรถออกจากศาลาว่าการกระทรวงกลาโหม